**Tárgy:** Javaslat a helyi építményadóról szóló

40/2012. (XII.7.) önkormányzati rendelet módosítására

**Tisztelt Képviselő-testület!**

Az Országgyűlés 2018. január 1-i hatállyal, a reklámhordozók adóztatásával kapcsolatos szabályok bevezetésével módosította a helyi adókról szóló 1990. évi C. törvény (a továbbiakban: Htv.) építményadóra vonatkozó rendelkezéseit.

A Htv módosításának megfelelően a Képviselő-testület a helyi építményadóról szóló 40/2012. (XII. 7.) önkormányzati rendelet (a továbbiakban: Ök. r.) 2/A §-ában állapította meg a kerületre vonatkozó szabályokat, az alábbiak szerint:

Az Ök. r. 2/A. § (1) bekezdése szerint a reklámhordozó után kivetett építményadó alapja a reklámhordozó reklám közzétételre használható, m2-ben – két tizedesjel pontossággal – számított felülete.

Az Ök. r. 2/A. § (2) bekezdés rendelkezése értelmében a reklámhordozó után kivetett építményadó évi mértéke a kerület egész területén egységesen 5.000.-Ft/m2.

A reklámhordozók utáni építményadó kötelezettség elsősorban az óriásplakátok és a buszvárókban elhelyezett plakátok tulajdonosainak adóztatását szolgálta.

Magyarország 2021. évi központi költségvetésének megalapozásáról szóló, 2020. évi LXXVI. törvény 4. § (1) bekezdés 1-5. pontja és (2) bekezdés 1. pontja 2020. július 15. napjával hatályon kívül helyezte a Htv. reklámhordozó után kivetett építményadóval kapcsolatos rendelkezéseit.

A fentiek alapján az adóhatóságnak az érintett adóalanyok tekintetében a második félévre eső adókötelezettséget a hatályon kívül helyezés napjától időarányosan törölni szükséges, így a várható adóbevétel kiesés az idei évben 7.300.000,- Ft, változatlan reklámfelülettel számolva, a következő évtől 15.700.000,- Ft.

Az adózás rendjéről szóló 2017. évi CL. törvény (továbbiakban: Art.) 2. számú mellékletének II. A) 4. pontja alapján „Az adózónak az építményadóról, a telekadóról és a magánszemély kommunális adójáról az adókötelezettség keletkezését, illetve változását követő tizenöt napon belül kell adatbejelentését teljesítenie. Nem kell újabb adatbejelentést benyújtani mindaddig, ameddig az adóalany körülményeiben, az adó tárgyában nem következik be adókötelezettséget érintő változás. Az önkormányzat rendeletében mentesítheti az építményadó, a telekadó, a magánszemély kommunális adójának – vállalkozónak nem minősülő – alanyát az adatbejelentési kötelezettség alól, feltéve, ha az adóalanyt adófizetési kötelezettség az adott adónem vonatkozásában nem terheli.”

Az Art. fenti rendelkezése az adózók adminisztratív terheinek csökkentése érdekében felhatalmazza az önkormányzatot, hogy a magánszemély adóalanyt, amennyiben adófizetési kötelezettség nem terheli, az adatbejelentési kötelezettség alól helyi rendeletben mentesítse.

A fentiekben hivatkozott törvényi szabályok az Ök. r. módosítását teszik szükségessé, ezért a helyi építményadóról szóló 40/2012. (XII. 7.) önkormányzati rendelet módosítására a mellékelt rendelet-tervezet megalkotását javasoljuk.

# A rendelet megalkotása minősített szótöbbséget igényel.

Az előterjesztést tárgyalja: Pénzügyi Bizottság

Gazdasági Bizottság

Környezetvédelmi és Városfejlesztési Bizottság

Az előterjesztést készítette: dr. Hangyáné Csóka Éva Hatósági osztályvezető

Egyeztetve: Lehoczki Péterné Pénzügyi és számviteli osztályvezetővel

Budapest, 2020. augusztus 28.

**Szabados Ákos**

**polgármester**

**Budapest Főváros XX. kerület Pesterzsébet Önkormányzata**

**Képviselő-testületének**

**........../…... (........ ......) önkormányzati rendelete**

**a helyi építményadóról szóló 40/2012. (XII. 7.)**

**önkormányzati rendeletének módosításáról**

Budapest Főváros XX. kerület Pesterzsébet Önkormányzatának Képviselő-testülete a helyi adókról szóló 1990. évi C. törvény 1 §-ában és a Magyarország Alaptörvénye 32. cikk (1) bekezdés h) pontjában meghatározott felhatalmazás alapján a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 15. pontjában meghatározott feladatkörében eljárva a következőket rendeli el:

1. §

A helyi építményadóról szóló 40/2012. (XII. 7.) önkormányzati rendelet (a továbbiakban: Rendelet) 3. §-a az alábbi (2) bekezdéssel egészül ki:

„(2) A magánszemély adóalany mentesül az adatbejelentési kötelezettség alól, feltéve, ha az adóalanyt építményadó vonatkozásában adófizetési kötelezettség nem terheli.”

2. §

(1) Ez a rendelet a kihirdetését követő napon lép hatályba.

(2) Hatályát veszti a Rendelet 2/A. §-a.

**………………………………….. ………………………………………**

**Szabados Ákos dr. Demjanovich Orsolya**

polgármester jegyző

Indokolás

a helyi építményadóról szóló 40/2012. (XII. 7.) önkormányzati rendelet módosításáról szóló ........../…... (........ ......) önkormányzati rendelethez

# ÁLTALÁNOS INDOKOLÁS

Budapest Főváros XX. Kerület Pesterzsébet Önkormányzatának adómegállapítási jogát a helyi adókról szóló 1990. évi C. törvény (a továbbiakban: Htv.) alapján gyakorolja. Magyarország 2021. évi központi költségvetésének megalapozásáról szóló, 2020. évi LXXVI. törvény 4. § (1) bekezdés 1-5. pontja és (2) bekezdés 1. pontja 2020. július 15. napjával hatályon kívül helyezte a Htv. reklámhordozó adójával kapcsolatos rendelkezéseket.

Budapest Főváros XX. Kerület Pesterzsébet Önkormányzatának a helyi építményadóról szóló 40/2012. (XII. 7.) önkormányzati rendelete (a továbbiakban: rendelet) módosítását az építményadó tárgyi hatályának szűkítése tette szükségessé.

Az adózás rendjéről szóló 2017. évi CL. törvény (továbbiakban: Art.) 2. számú mellékletének II. A) 4. pontja alapján az adózók bejelentési kötelezettségei - bizonyos feltételek megléte esetén – csökkennek.

# RÉSZLETES INDOKOLÁS

E rendelet 1. §-hoz

A magánszemélyek mentesülnek az építményadó adatbejelentési kötelezettség alól, feltéve, hogy adófizetési kötelezettségük nem keletkezik.

A 2. §-hoz

Hatályba léptető és hatályon kívül helyező rendelkezést tartalmaz.

**HATÁSVIZSGÁLATI LAP**

A helyi építményadóról szóló 40/2012. (XII. 7.) önkormányzati rendeletének módosításához

A jogalkotásról szóló 2010. évi CXX. törvény 17.§ (1) bekezdése értelmében a jogszabályok előkészítése során előzetes hatásvizsgálatot kell lefolytatni. A (2) bekezdés alapján az előzetes hatásvizsgálat keretében az alábbi tényezők vizsgálata szükséges:

**Társadalmi hatások:**

A rendelet-módosítás társadalmi hatással nem jár.

**Gazdasági, költségvetési hatások:**

A rendelet módosítása adóbevétel csökkenéssel jár.

**Környezeti és egészségi következmények:**

A rendelet módosításának nincsenek közvetlen környezeti és egészségi következményei.

**Adminisztratív terheket befolyásoló hatások:**

A rendelet módosítása az adóalanyok és az adóhatóság számára adminisztratív terhek csökkenésével jár.

**A jogszabály megalkotásának szükségessége, a jogalkotás elmaradásának várható következményei**

Az önkormányzati rendelet módosítását a jogszabályok közötti összhang megteremtése indokolja.

**A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

|  |  |
| --- | --- |
| **Budapest Főváros XX. kerület Pesterzsébet Önkormányzata Képviselő-testületének**  **40/2012. (XII. 7.) önkormányzati rendelete**  **a helyi építményadóról**    Budapest Főváros XX. kerület Pesterzsébet Önkormányzatának Képviselő-testülete a helyi adókról szóló 1990. évi C. törvény 1.§-ában kapott felhatalmazás alapján, Magyarország Alaptörvénye 32. cikk (1) bekezdés a) és h) pontjában meghatározott feladatkörében eljárva a következőket rendeli el:  1.§  A rendelet hatálya a helyi adókról szóló 1990. évi C. törvényben (a továbbiakban: Törvény) meghatározott azon adóalanyokra terjed ki, akik/amelyek Budapest Főváros XX. kerület közigazgatási területén a Törvényben meghatározott adótárggyal rendelkeznek.  2.§   1. Az építményadó alapja az építmény m2-ben számított hasznos alapterülete.   (2) Az építményadó évi mértéke a kerület egész területén egységesen 1.658 Ft/m2  2/A.§   1. A reklámhordozó után kivetett építményadó alapja a reklámhordozó reklám közzétételre használható, m²-ben – két tizedesjegy pontossággal - számított felülete. 2. A reklámhordozó után kivetett építményadó évi mértéke a kerület egész területén egységesen 5.000.-Ft/m².     3.§  (1) A Törvényben foglaltakon túlmenően mentes az építményadó alól:   1. a társasházak és a lakásszövetkezetek közös használatú helyiségei (kapualj, lépcsőház, folyosó, stb.) kivéve a bérbeadással hasznosított építmény, 2. valamennyi magánszemély tulajdonos, haszonélvező, illetve közeli hozzátartozója által lakott olyan lakás, ahol a magánszemély tartós ottlakásra rendezkedett be, és életvitelszerűen ott lakik. Életvitelszerűen lakásként használt ingatlan: a tulajdonos olyan lakása, ahol az életviteléhez szükséges tevékenységet (étkezés, főzés, mosás, családi élet szervezése, közüzemi szolgáltatások igénybe vétele, elérhetőségi címkénti megjelölése, stb.) rendszeresen, legjellemzőbben folytatja és máshol, nincs olyan lakás, amelyet ténylegesen az életviteléhez szükségesen használ, 3. a magánszemély tulajdonában lévő, az eredeti rendeltetésének megfelelően használt gépkocsitároló, 4. a magánszemély tulajdonában lévő, sport céljára használt és hasznosított építmény.   4.§   1. Ez a rendelet 2013. január 1-jén lép hatályba. 2. Ezzel egyidejűleg hatályát veszti: 3. Pesterzsébet Önkormányzatának a helyi építményadóról szóló 36/2008. (XI. 28.) Ök. számú rendelete, 4. Pesterzsébet Önkormányzatának 5/2009. (II. 26.) Ök. számú rendelete a helyi építményadóról szóló 36/2008. (XI. 28.) Ök. sz. rendeletének módosításáról, 5. Budapest Főváros XX. Kerület Pesterzsébet Önkormányzata Képviselő-testületének 23/2010. (XI. 11.) önkormányzati rendelete a helyi építményadóról szóló módosított 36/2008. (XI. 28.) Ök. sz. rendelet módosításáról. | Budapest Főváros XX. kerület Pesterzsébet Önkormányzata Képviselő-testületének  **……/……. (………..) önkormányzati rendelete**  **a helyi építményadóról szóló 40/2012. (XII. 7.) önkormányzati rendeletének módosításáról**    Budapest Főváros XX. kerület Pesterzsébet Önkormányzatának Képviselő-testülete a helyi adókról szóló 1990. évi C. törvény 1.§-ában kapott felhatalmazás alapján, Magyarország Alaptörvénye 32. cikk (1) bekezdés a) és h) pontjában meghatározott feladatkörében eljárva a következőket rendeli el:  1.§  A rendelet hatálya a helyi adókról szóló 1990. évi C. törvényben (a továbbiakban: Törvény) meghatározott azon adóalanyokra terjed ki, akik/amelyek Budapest Főváros XX. kerület közigazgatási területén a Törvényben meghatározott adótárggyal rendelkeznek.  2.§   1. Az építményadó alapja az építmény m2-ben számított hasznos alapterülete. 2. Az építményadó évi mértéke a kerület egész területén egységesen 1.658 Ft/m2   2/A.§    3.§  (1) A Törvényben foglaltakon túlmenően mentes az építményadó alól:   1. a társasházak és a lakásszövetkezetek közös használatú helyiségei (kapualj, lépcsőház, folyosó, stb.) kivéve a bérbeadással hasznosított építmény, 2. valamennyi magánszemély tulajdonos, haszonélvező, illetve közeli hozzátartozója által lakott olyan lakás, ahol a magánszemély tartós ottlakásra rendezkedett be, és életvitelszerűen ott lakik. Életvitelszerűen lakásként használt ingatlan: a tulajdonos olyan lakása, ahol az életviteléhez szükséges tevékenységet (étkezés, főzés, mosás, családi élet szervezése, közüzemi szolgáltatások igénybe vétele, elérhetőségi címkénti megjelölése, stb.) rendszeresen, legjellemzőbben folytatja és máshol, nincs olyan lakás, amelyet ténylegesen az életviteléhez szükségesen használ, 3. a magánszemély tulajdonában lévő, az eredeti rendeltetésének megfelelően használt gépkocsitároló, 4. a magánszemély tulajdonában lévő, sport céljára használt és hasznosított építmény. 5. A magánszemély adóalany mentesül az adatbejelentési kötelezettség alól, feltéve, ha az adóalanyt építményadó vonatkozásában adófizetési kötelezettség nem terheli.   4.§   1. Ez a rendelet 2013. január 1-jén lép hatályba. 2. Ezzel egyidejűleg hatályát veszti: 3. Pesterzsébet Önkormányzatának a helyi építményadóról szóló 36/2008. (XI. 28.) Ök. számú rendelete, 4. Pesterzsébet Önkormányzatának 5/2009. (II. 26.) Ök. számú rendelete a helyi építményadóról szóló 36/2008. (XI. 28.) Ök. sz. rendeletének módosításáról, 5. Budapest Főváros XX. Kerület Pesterzsébet Önkormányzata Képviselő-testületének 23/2010. (XI. 11.) önkormányzati rendelete a helyi építményadóról szóló módosított 36/2008. (XI. 28.) Ök. sz. rendelet módosításáról. |